pythainlp/thai-wiki-dataset-v3 huggingface dataset:
ต้องปล้น

ต้องปล้น เป็นภาพยนตร์ไทยแนวแอ็คชั่น ที่มีทั้งฉากตลก และฉากสะท้อนชีวิต ออกฉายในปี พ.ศ. 2533 โดย ไฟว์สตาร์ โปรดักชั่น เรื่องราวของเด็กหนุ่มสามคนที่วางแผนปล้นธนาคาร เพื่อชีวิตที่ดีกว่าในปัจจุบัน แต่แผนการล้มเหลว ทั้งสามถูกตำรวจตามล่า จนหนีมาซ่อนตัวที่อพาร์ทเม้นท์แห่งหนึ่ง ตัวประกันหลายคนต้องมาอยู่รวมกัน แต่ละคนมีชีวิตที่แตกต่างกันออกไป ในที่สุดทั้งสองคนก็ต้องประสบกับชะตากรรมที่เกิดขึ้น ปัจจุบันเรื่องนี้ทางบีเคพีนำมารีมาสเตอร์ใหม่ภายใต้โปรเจกต์ The Legend Collection ซึ่งเรื่องนี้ก็เป็นภาพยนตร์ในตำนานอีกเรื่องหนึ่งที่ควรค่าแก่การเก็บสะสมเช่นกัน
==นักแสดงนำ==
อำพล  ลำพูน ...ก้อง
พงษ์พัฒน์  วชิรบรรจง ...เบิ้ม
วรเชษฐ์  นิ่มสุวรรณ ...จ้อน
จันทร์จิรา  จูแจ้ง ...นักร้องคาเฟ่
รุจน์  รณภพ ...ผู้กำกับตำรวจ
นพพล  โกมารชุน ...เสี่ยธงชัย
สุลาลีวัลย์  สุวรรณทัต ...ยาย
อมรา อัศวนนท์ ...คุณนายส้มจีน
เกียรติ  กิจเจริญ ...ผู้จัดการห้างสรรพสินค้า
ดี๋ ดอกมะดัน ...จ่าตำรวจ
ศักราช ฤกษ์ธำรงค์ ...ผู้กองตำรวจ
==เรื่องย่อ==
เมื่อก้องกับจ้อนสองเด็กอู่ซ่อมมอเตอร์ไซค์   ร่วมมือกับเบิ้มจับกังแบกข้าวสาร   ปล้นธนาคารเพื่อหวังชีวิตที่สุขสบาย   แต่แทนที่ทั้งสามจะสามารถหลบหนีลอยนวลไปอย่างสบายๆ   แต่กลับต้องพบกับอุปสรรคมากมาย   พร้อมกับจุดจบที่ต้องตายทั้งสามคน
==การสร้าง==
ภาพยนตร์เรื่องนี้สร้างขึ้นจากเค้าโครงเรื่องจริง จากเหตุการณ์ชายหนุ่มบุกเข้าปล้นร้านทอง แล้วหนีตำรวจขึ้นไปบนแฟลต โดยบุกเข้าไปในห้องแล้วจับผู้หญิงหากินคนหนึ่งเป็นตัวประกัน แต่นำมาดัดแปลงโดยเปลี่ยนเป็นการปล้นธนาคารแทน  เรื่องนี้ยังได้นักแสดงชื่อดังอีกคน คือ เกรียงไกร อุณหะนันทน์ มารับหน้าที่ออกแบบฉากภายในให้กับภาพยนตร์เรื่องนี้ด้วย
==รางวัลที่ได้รับ==
รางวัลชมรมวิจารณ์บันเทิง ครั้งที่ 1 สาขานักแสดงนำชายยอดเยี่ยม (พงษ์พัฒน์ วชิรบรรจง)
รางวัลภาพยนตร์แห่งชาติ สุพรรณหงส์ ครั้งที่ 1 สาขาถ่ายภาพยอดเยี่ยม (อานุภาพ บัวจันทร์)
รางวัลภาพยนตร์แห่งชาติ สุพรรณหงส์ ครั้งที่ 1 สาขานักแสดงสมทบหญิงยอดเยี่ยม (จันจิรา จูแจ้ง)
==อ้างอิง==
ภาพยนตร์ไทย
ภาพยนตร์โดยไฟว์สตาร์โปรดักชั่น
ภาพยนตร์ที่ออกฉายในปี พ.ศ. 2533
ภาพยนตร์โลดโผน
ปิยนุช เสือจงพรู

ปิยนุช เสือจงพรู  หรือ จิ๋ว เดอะสตาร์ เกิดเมื่อวันที่ 3 ธันวาคม พ.ศ. 2525 โดยมีภูมิลำเนาอยู่ในจังหวัดเชียงใหม่ ได้รับตำแหน่งรองชนะเลิศในรายการ "เดอะสตาร์ ค้นฟ้าคว้าดาว ปี 1" สำเร็จการศึกษาจากคณะมนุษยศาสตร์ สาขาดุริยศิลป์ มหาวิทยาลัยพายัพ ปัจจุบันเป็นนักร้องชื่อดัง ในสังกัดของจีเอ็มเอ็ม แกรมมี่ คู่กับ นิว นภัสสร ภูธรใจ ในนาม นิว จิ๋ว
== ประวัติ ==
ปิยนุช เสือจงพรู (จิ๋ว) หรือ จิ๋ว เดอะสตาร์ เกิดเมื่อวันที่ 3 ธันวาคม พ.ศ. 2525 โดยมีภูมิลำเนาอยู่ในจังหวัดเชียงใหม่ ได้รับตำแหน่งชนะเลิศในรายการ "เดอะสตาร์ ค้นฟ้าคว้าดาว ปี 1" สำเร็จการศึกษาชั้นมัธยมศึกษาจากโรงเรียนกาวิละวิทยาลัย และปริญญาตรีจากคณะมนุษยศาสตร์ สาขาดุริยศิลป์ มหาวิทยาลัยพายัพ เชียงใหม่
ซึ่งในขณะที่กำลังศึกษาอยู่นั้น ก็ได้ทำงานไปด้วย คือเป็นนักร้องในผับชื่อ The Cottage โดยการชักชวนจาก นิว - นภัสสร ภูธรใจ วันหนึ่งนิวได้เห็นประกาศรับสมัครผู้เข้าประกวดร้องเพลง รายการ เดอะสตาร์ ค้นฟ้าคว้าดาว ครั้งที่ 1 นิวจึงตัดสินใจชวน จิ๋ว มาสมัครด้วย และนั่นก็เป็นก้าวแรกของทั้งสองคนในเวที เดอะสตาร์ ในการแสดงความสามารถในการร้องเพลง
ปัจจุบันจิ๋วเป็นนักร้องเพลงป็อป/อาร์แอนด์บี ชื่อดัง ในสังกัดของจีเอ็มเอ็ม แกรมมี่ คู่กับนิวและในปี พ.ศ. 2561 จิ๋วได้เข้าประกวดในรายการ The Mask Project A โดยเป็น "หน้ากาก The Sun" และคว้าแชมป์ไปครองได้สำเร็จ
== ทักษะด้านการร้องเพลง ==
จิ๋ว มีเสียงแบบโซปราโน ด้วยความกว้างของช่วงเสียง 3.2ออกเตฟ (3ออกเตป 4เซมิโทน) (C#3-F6)  เธอมีทักษะการร้องที่โดดเด่น ด้วยการใช้เสียงเต็ม เสียงคำราม เสียงแผด เสียงสูง การคอรัส และการดึงไมค์ที่เป็นเอกลักษณ์ โดยได้อิทธิพลมาจากนักร้องคนโปรดคือ Whitney Houston, Mariah Carey, Christina Aguilera และ Beyonce
== ผลงานเพลง ==
ดูเพิ่มเติมผลงานกับวง นิว จิ๋ว
== อ้างอิง ==
== แหล่งข้อมูลอื่น ==
New & Jiew Fanclub Official Website เว็บไซต์แฟนคลับ
New & Jiew Fanclub's Facebook
Facebook Musiccream
Facebook JiewPiyanut
Twitter JiewPiyanut
Instagram JiewPiyanut
Youtube JiewPiyanut
นักร้องไทย
เดอะสตาร์ ค้นฟ้าคว้าดาว
บุคคลจากจังหวัดเชียงใหม่
บุคคลจากวิทยาลัยดุริยศิลป์ มหาวิทยาลัยพายัพ
ศิลปินสังกัดจีเอ็มเอ็ม แกรมมี่
อ่างเก็บน้ำแม่ธิ

อ่างเก็บน้ำแม่ธิ เป็นอ่างเก็บน้ำตามโครงการพระราชดำริของพระบาทสมเด็จพระมหาภูมิพลอดุลยเดชมหาราช บรมนาถบพิตร สร้างเพื่อกั้นลำห้วยแม่ธิในเขตพื้นที่บ้านดอยเวียง หมู่ที่ 9 ต.บ้านธิ อำเภอบ้านธิ จังหวัดลำพูน ก่อสร้างเมื่อ พ.ศ. 2528 พระบาทสมเด็จพระมหาภูมิพลอดุลยเดชมหาราช บรมนาถบพิตร ทางเสด็จพระราชดำเนิน ในพิธีเปิดอย่างเป็นทางการ เมื่อวันที่ 6 กุมภาพันธ์ พ.ศ. 2530 ใช้งบประมาณ จำนวน 41,934,360 บาท
อ่างเก็บน้ำบ้านธิ มีพันธุ์ปลาต่าง ๆ จำนวนมาก ทำให้ราษฎรสามารถจับปลา เพื่อบริโภค และจำหน่ายเป็นอาชีพเสริม บริเวณรอบอ่างติดกับขุนเจา ห้วย แม่ธิ มีทัศนียภาพที่สวยงาม มีทิวทัศน์เป็นภูเขาสวยต้นไม้เขียวขจี มองดูน่ารื่นรมย์ และเหมาะแก่การพักผ่อนหย่อนใจ ลึกเข้าไปประมาณ 5 กิโลเมตร มีน้ำตกที่สวยงามมีชื่อว่า “น้ำตกห้วยหก” เป็นน้ำตกธรรมชาติขนาด 7 ชั้น เป็นแหล่งท่องเที่ยวที่สำคัญอีกแห่งหนึ่งของจังหวัดลำพูนที่ไม่ไกลจากตัวเมืองมากนัก ระยะทางจากตัวเมืองลำพูนถึงอ่างเก็บน้ำแม่ธิ ประมาณ 30 กิโลเมตร
== ลักษณะอ่างเก็บน้ำ ==
อ่างเก็บน้ำแม่ธิ เป็นอ่างเก็บน้ำ ทำนบกว้าง 8 เมตร ยาว 437 เมตร สูง 26.5 เมตร ที่มีความจุประมาณ 4.5 ล้านลูกบาศก์เมตร สันอ่างมีความยาว 470 เมตร ครอบคลุมพื้นที่การเกษตร จำนวน 4,000 ไร่

== การเดินทาง ==
การเดินทางจากตัวเมืองลำพูน สามารถเดินทางได้โดยรถยนต์ โดยใช้ทางหลวงแผ่นดินหมายเลข 1147 จากลำพูน ผ่านนิคมอุตสาหกรรมลำพูน-ตำบลมะเขือแจ้-ตลาดสดอำเภอบ้านธิ จากนั้นเลี้ยวซ้ายใช้เส้นทางถนนบ้านธิ-ดอยเวียง ระยะทางประมาณ 7 กิโลเมตร จนสิ้นสุดปลายทาง
== สถานที่ใกล้เคียง ==
วัดพระธาตุดอยเวียง อยู่ขวามือก่อนถึงอ่างเก็บน้ำแม่ธิ ประมาณ 1 กิโลเมตร สันนิษฐานว่าสร้างขึ้นในสมัยพระนางจามเทวี ราว พ.ศ. 1220
น้ำตกห้วยหก น้ำตกธรรมชาติขนาด 7 ชั้นที่มีความสวยงาม อยู่ลึกเข้าไปในอ่างเก็บน้ำแม่ธิ ใช้ระยะทางเดินเท้าประมาณ 5 กิโลเมตร
วัดพระธาตุดอยห้างบาตร ตำบลห้วยยาบ อำเภอบ้านธิ จังหวัดลำพูน
พระพุทธเฉลิมสิริราช พระพุทธรูปปางลีลา สูง 59 ศอก สร้างถวายเป็นพระราชกุศล เนื่องในวโรกาสเสด็จครองราชย์ปีที่ 50 ของพระบาทสมเด็จพระมหาภูมิพลอดุลยเดชมหาราช บรมนาถบพิตร
ไฟล์:Doivieng.jpg|วัดพระธาตุดอยเวียง
ไฟล์:พระพุทธเฉลิมสิริราช.gif|พระพุทธเฉลิมสิริราช สูง 59 ศอก วัดศรีดอนชัย
== อ้างอิง ==
สิ่งก่อสร้างในอำเภอบ้านธิ
แม่ธิ
โครงสร้างพื้นฐานในจังหวัดลำพูน
แหล่งน้ำในจังหวัดลำพูน
โครงการอันเนื่องมาจากพระราชดำริ
เทเลทับบี้ส์

เทเลทับบี้ส์ (Teletubbies) คือ ซีรีส์สำหรับเด็ก ๆ ของมนุษย์ต่างดาว โดยมีเป้าหมายผู้ชมอยู่ที่ผู้ชมวัยก่อนเข้าเรียน ออกอากาศ ตั้งแต่วันที่ 31 มีนาคม 1997 ถึง 16 กุมภาพันธ์ 2001 ผลิตรายการโดยผู้อำนวยการฝ่ายสร้างสรรค์ของ แร็กดอลล์ โปรดักชัน แอนน์ วูด และแอนดรูว์ ดาเวนพอร์ท ซึ่งเป็นคนเขียนบทให้เทเลทับบี้ส์ทั้งหมด 365 ตอน
เทเลทับบี้ส์ออกอากาศผ่านสถานีโทรทัศน์ ตั้งแต่วันที่ 6 เมษายน 1998 ถึง 15 มิถุนายน 2005 และฉายซ้ำจนถึงวันที่ 29 สิงหาคม 2008 หลังจากนั้นก็ถูกดึงออกจากตารางกการออกอากาศ จนกระทั่งปี 2002 ฝ่ายการผลิตได้ออกมาประกาศยกเลิกการผลิตและจะไม่มีตอนใหม่ ๆ ถูกผลิตขึ้นมาอีกแล้ว โดยตอนสุดท้ายออกอากาศเมื่อวันที่ 16 กุมภาพันธ์ 2001 เทเลทับบี้ส์ได้รับรางวัลแบฟตา จากสถานีโทรทัศน์ BBC ในกลุ่มรายการสำหรับเด็กเล็ก โดยมีตัวละครหลักคือ ทิงกีวิงกี (ม่วง), ดิปซี (เขียว), ลาล่า (เหลือง) และโพ (แดง)
เทเลทับบี้ส์ทั้งสี่สีเล่นอย่างครื้นเครงและสนุกสนานในเทเลทับบีแลนด์ (Teletubbyland) พวกเขาทำในสิ่งที่เด็กเล็กอยากจะทำ เช่นกลิ้งไปมาบนพื้น, หัวเราะ, วิ่งไปรอบๆ และดูเด็กมนุษย์บนโทรทัศน์ที่หน้าท้อง กังหันลมลึกลับและโทรศัพท์ก็มักจะปรากฏออกมาจากทุ่งหญ้าเพื่อบ่งถึงกิจกรรมในแต่ละวัน พระอาทิตย์ที่มีหน้าเด็กทารก มักจะทำเสียงทารกระหว่างรายการ และจะขึ้นและตกในช่วงเปิดและปิดรายการ
สถานที่ใช้ถ่ายทำรายการ โดยสมมติว่าเป็นบ้านของเทเลทับบี้ส์ทั้ง 4 ได้ถูกรื้อถอนออกแล้วทำเป็นบ่อน้ำกลางสวนแทน
ส่วนการออกอากาศในประเทศไทย เริ่มออกอากาศทางสถานีวิทยุโทรทัศน์กองทัพบกเป็นสถานีแรก เมื่อช่วงปี พ.ศ. 2542 หลังจากนั้นได้ถูกนำมาออกอากาศทางสถานีโทรทัศน์สีกองทัพบกช่อง 7 โดยออกอากาศทุกวันอาทิตย์ เวลา 06.30 - 07.00 น. หลังรายการธรรมะวันอาทิตย์ เริ่มออกอากาศเมื่อวันที่ 1 สิงหาคม พ.ศ. 2547 จนถึงวันที่ 30 มกราคม พ.ศ. 2548 หลังจากนั้นก็ได้นำมาออกอากาศทางช่อง 9 เอ็มคอตเอชดี ทุกวันเสาร์-อาทิตย์ เวลา 07.00 - 07.30 น. ตั้งแต่วันที่ 2 พฤศจิกายน พ.ศ. 2557 จนถึงช่วงกลางปี พ.ศ. 2558 ส่วนลิขสิทธิ์ในการจัดจำหน่ายในรูปแบบ โฮมวีดีโอ วีซีดี และ ดีวีดี โดย บริษัท ซีวีดี อินเตอร์เนชั่นแนล จำกัด
==อ้างอิง==
 
รายการโทรทัศน์ในอดีต
รายการโทรทัศน์ที่เริ่มออกอากาศตั้งแต่ พ.ศ. 2540
รายการโทรทัศน์ที่ยุติการออกอากาศในปี พ.ศ. 2544
นิคจูเนียร์
ซีบีบีส์
แม่เหล็กไฟฟ้าชีวภาพ

แม่เหล็กไฟฟ้าชีวภาพ (bioelectromagnetism) หรือ ไฟฟ้าชีวภาพ (bioelectricity) หมายถึงพลังงานไฟฟ้า พลังงานแม่เหล็ก หรือสนามแม่เหล็กไฟฟ้าที่เกิดขึ้นจากเซลล์ เนื้อเยื่อ หรือสิ่งมีชีวิตต่างๆ ตัวอย่างนี้รวมไปถึง ศักย์ไฟฟ้าเยื่อหุ้มเซลล์ (membrane potential) และกระแสไฟฟ้าที่ไหลอยู่ในเส้นประสาทและกล้ามเนื้อ ซึ่งก่อให้เกิดศักยะงาน (action potential)
คำนี้ไม่ควรสับสนกับ bioelectromagnetics ซึ่งเป็นการศึกษาผลกระทบของสิ่งมีชีวิตจากพลังงานแม่เหล็กไฟฟ้าภายนอก
== คำอธิบาย ==
เซลล์ต่างๆ ใช้ไฟฟ้าชีวภาพเพื่อสะสมพลังงานในกระบวนการสร้างและสลาย เพื่อส่งสัญญาณการเปลี่ยนแปลงภายใน หรือเพื่อส่งสัญญาณระหว่างกัน แม่เหล็กไฟฟ้าชีวภาพคือกระแสไฟฟ้าที่ผลิตขึ้นโดยศักยะงาน พร้อมกับสนามแม่เหล็กที่สร้างขึ้นจากปรากฏการณ์ของทฤษฎีแม่เหล็กไฟฟ้า
แม่เหล็กไฟฟ้าชีวภาพเป็นเรื่องที่ศึกษากันเป็นหลักโดยใช้เทคนิคของสรีรวิทยาไฟฟ้า (electrophysiology) ในช่วงปลายคริสต์ศตวรรษที่ 18 แพทย์และนักฟิสิกส์ชาวอิตาลีชื่อ ลุยจี กัลวานี (Luigi Galvani) ได้บันทึกเป็นครั้งแรกว่ากบสามารถผลิตไฟฟ้ากระแสได้ ในขณะที่เขากำลังทดลองเรื่องไฟฟ้าสถิต กัลวานีจึงตั้งชื่อให้ไฟฟ้านี้ว่า ไฟฟ้าจากสัตว์ เพื่ออธิบายปรากฏการณ์ดังกล่าว แต่คนในยุคนั้นก็เรียกกันว่า แกลแวนิซึม (Galvanism) กัลวานีพิจารณาว่าการกระตุ้นของกล้ามเนื้อเป็นผลมาจากของเหลวหรือวัสดุนำไฟฟ้าที่อยู่ในเส้นประสาท
แม่เหล็กไฟฟ้าชีวภาพกล่าวถึงมุมมองของสิ่งมีชีวิตทั้งหมด รวมทั้งพืชและสัตว์ สัตว์บางชนิดมีอวัยวะรับความรู้สึกจากไฟฟ้า นกอพยพถิ่นฐานเชื่อว่ามีอวัยวะในการหาเส้นทางโดยอ้างอิงจากสนามแม่เหล็กโลก ฉลามมีปฏิกิริยากับสนามแม่เหล็กไฟฟ้าในบริเวณใกล้เคียงมากกว่ามนุษย์ ปลาไหลไฟฟ้าก็สามารถสร้างกระแสไฟฟ้าที่รุนแรงออกมาจากร่างกายของมัน
ในศาสตร์อื่นๆ ที่เกี่ยวข้องสิ่งมีชีวิตเช่น วิศวกรรมชีวเวชใช้แนวความคิดหลายอย่างของทฤษฎีวงจรไฟฟ้า อณูชีววิทยา เภสัชวิทยา และไฟฟ้าชีวภาพ แม่เหล็กไฟฟ้าชีวภาพนั้นยังเกี่ยวข้องกับจังหวะชีวภาพ (biorhythm) และกลไกเวลาทางชีวภาพ (chronobiology) ด้วย การฝึกประสาทการรับรู้ (biofeedback) ถูกใช้ในสรีรวิทยาและจิตวิทยาเพื่อชี้วัดรอบจังหวะของสมบัติเฉพาะทางกายภาพ ทางจิตใจ หรือทางอารมณ์ และเพื่อเป็นเทคนิคของการสอนการควบคุมการทำงานของไฟฟ้าชีวภาพ
แม่เหล็กไฟฟ้าชีวภาพเกี่ยวข้องกับเรื่องปฏิกิริยาของไอออน ซึ่งบางครั้งก็ยากที่จะเข้าใจเนื่องด้วยไฟฟ้าชีวภาพที่ต่างชนิดกัน อาทิ คลื่นสมอง ไฟฟ้ากล้ามเนื้อหัวใจ (myoelectricity) และปรากฏการณ์อื่นที่เกี่ยวข้อง เป็นต้น โดยเฉพาะคลื่นสมอง ในการศึกษาประสาทสรีรวิทยา (neurophysiology) มีการเปลี่ยนแปลงความต่างศักย์อย่างผันผวนระหว่างส่วนต่างๆ ของซีรีบรัลคอร์เทกซ์ (cerebral cortex) ซึ่งสามารถตรวจวัดได้จากการบันทึกคลื่นไฟฟ้าสมอง (electroencephalography)
== แหล่งข้อมูลอื่น ==
=== ข้อมูลสนเทศ ===
ประวัติอย่างย่อของแม่เหล็กไฟฟ้าชีวภาพ 
Malmivuo, Jaakko, and Robert Plonsey,  "Bioelectromagnetism ,  Principles and Applications of Bioelectric and Biomagnetic Fields". Oxford University Press, New York - Oxford. 1995.
International Journal of Bioelectromagnetism
International Society for Bioelectromagnetism
=== คณะวิจัย ===
Bioelectromagnetism Research Group 
Living State Physics Group
Physikalisch-Technische Bundesanstalt  ห้องปฏิบัติการในเบอร์ลิน
PSI - Bak  ศึกษาเฉพาะแม่เหล็กไฟฟ้าชีวภาพในมนุษย์
Ragnar Granit Institute
สรีรวิทยา
ชีวฟิสิกส์
แม่เหล็กไฟฟ้า
Biomagnetismus
ฟุชิงิดาเนะ

ฟุชิงิดาเนะ  หรือชื่อภาษาอังกฤษคือ บัลบาซอร์ (Bulbasaur) เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก ออกแบบโดยเคน ซูกิโมริ ชื่อภาษาอังกฤษมาจากคำว่า "bulb" และ "dinosaur" ปรากฏครั้งแรกในเกมโปเกมอนภาคเรด และ บลู เป็นโปเกมอนเริ่มต้น และปรากฏในภาคถัดมา เกมภาคพิเศษ สินค้าต่าง ๆ และการปรับประยุกต์ให้เป็นการ์ตูนและสิ่งพิมพ์ของแฟรนไชส์
ฟุชิงิดาเนะ ถือว่าเป็นโปเกมอนเมล็ดพันธุ์ สามารถอยู่โดดเดี่ยวได้หลายวันภายใต้แสงอาทิตย์ เป็นตัวละครศูนย์กลางในอนิเมะ เนื่องจากเป็นโปเกมอนหลักของซาโตชิในซีซีนแรก และหลังจากนั้นมีฟุชิงิดาเนะอีกตัวที่เป็นของฮารุกะ ฟุชิงิดาเนะยังปรากฏในมังงะ เป็นโปเกมอนของเรดในมังงะชุดโปเกมอนแอดเวนเชอส์ ฟุชิงิดาเนะถูกนำมาทำเป็นสินค้าหลากหลายชนิด เช่น ของเล่น พวงกุญแจ หมอน และตุ๊กตา
== อ้างอิง ==
==  แหล่งข้อมูลอื่น ==
ฟุชิงิดาเนะ ใน bulbagarden วิกิโปเกมอน
สัตว์เลื้อยคลานในบันเทิงคดี
สายพันธุ์โปเกมอน
ตัวละครที่เป็นไดโนเสาร์
ตัวละครที่เป็นกบและคางคก
ตัวละครที่เป็นพืช
ตัวละครในบันเทิงคดีที่มีความสามารถเกี่ยวกับพืช
Línia evolutiva de Bulbasaur#Bulbasaur
Seznam pokémonů (1-20)#Bulbasaur
Pokémon (1-20)#Bulbasaur
Pokémon de la primera generación#Bulbasaur
Luettelo Pokémon-lajeista (1–20)#Bulbasaur
Bulbizarre et ses évolutions#Bulbizarre
ภาษาบราว

ภาษาบราว มีผู้พูดทั้งหมด 18,444 คน พบในลาว 12,750 คน (พ.ศ. 2527) ในแขวงอัตตะปือ ตามแนวชายแดนลาว-กัมพูชา พบในกัมพูชา 5,286 คน (พ.ศ. 2523) ทางภาคตะวันออกเฉียงเหนือของกัมพูชา พบในเวียดนาม 313 คน (พ.ศ. 2542) จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก
== อ้างอิง ==
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
บราว
บราว
บราว
ภาษาซำเร

ภาษาซำเร หรือ ภาษาซัมเร มีผู้พูด 50 คน (พ.ศ. 2543) ในทางเหนือของเสียมราฐ ประเทศกัมพูชา ใกล้เคียงกับภาษาซาโอช ภาษาซูโอย และภาษาเปียร์ จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยเปียริก แบ่งเป็นหลายสำเนียง เช่น สำเนียงในจังหวัดโพธิสัตว์ สำเนียงของชาวชองในจังหวัดตราด และสำเนียงกะซอง งานสำรวจใน พ.ศ. 2541 พบว่ามีผู้พูดภาษานี้ 20–30 คนในตำบลนนทรีย์ อำเภอบ่อไร่ จังหวัดตราด ประเทศไทย และประมาณการว่ามีผู้ที่สามารถพูดภาษานี้ถึง 200 คน
== อ้างอิง ==
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ซำเร
ซำเร
กวางแฟลโลว์

กวางแฟลโลว์ (fallow deer) เป็นกวางขนาดเล็ก มีความสูงที่ไหล่ประมาณ 1 เมตร ลักษณะเด่นที่แตกต่างจากกวางชนิดอื่นๆ คือ ปลายลำเขาแบนจนมีลักษณะเป็นแผ่นคล้ายกับกวางมูส ซึ่งมีแผ่นแบนกว้าง ขนตามลำตัวสีน้ำตาลแต้มด้วยจุดสีขาว แต่จุดเหล่านี้จะหายไปช่วงฤดูหนาว
เดิมทีกวางชนิดนี้มีถิ่นกำเนิดในป่าบริเวณทะเลเมดิเตอร์เรเนียน แต่ได้ถูกนำไปเลี้ยงในยุโรปและอเมริกา ในที่สุดกวางในถิ่นอาศัยดั้งเดิมก็สูญพันธุ์ คงเหลือแต่กวางที่เปลี่ยนถิ่นฐานไปแล้ว จนบางตัวมีสีเผือก เนื่องจากผสมพันธุ์ในสายเลือดเดียวกันจนเกิดข้อด้อยดังกล่าว
== อ้างอิง ==
วงศ์ย่อยกวาง
มหสัตว์ของทวีปยูเรเซีย
ภาษาชอุง

ภาษาชอุง ภาษาชอุ้ง ภาษาชอุ์ง หรือ ภาษาสโอจ มีผู้พูดในจังหวัดพระสีหนุ ประเทศกัมพูชา และจังหวัดกาญจนบุรี ประเทศไทย รวม 30 คน ใกล้เคียงกับภาษาซำเร ภาษาซูโอย และภาษาเปียร์ จัดอยู่ในตระกูลภาษาออสโตรเอเชียติก กลุ่มภาษาเปียริก ผู้พูดภาษานี้กำลังลดจำนวนลง ส่วนมากเป็นผู้ใหญ่
== อ้างอิง ==
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ชอุง
ชอุง
ภาษาซูโอย

ภาษาซูโอย (Suoy) มีผู้พูด 200 คน (พ.ศ. 2524) ทางตอนกลางและตะวันตกเฉียงเหนือของพนมเปญ ประเทศกัมพูชา ใกล้เคียงกับภาษาสำเร ภาษาเปียร์และภาษาซาโอช จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยเปียริก
== อ้างอิง ==
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ซูโอย
ภาษาเปือร์

ภาษาเปือร์ (Pear; Péâr) หรือภาษาเปียร์ เป็นภาษาตระกูลออสโตรเอเชียติกในประเทศกัมพูชาที่ใกล้สูญหาย คำว่า "เปือร์" (จากฝรั่งเศส: Péâr) เป็นคำเหยียดสำหรับชนชั้นทาสของชาวเขมรในอดีต แต่ถึงกระนั้นก็ยังเป็นศัพท์ที่ใช้งานปกติในวรรณกรรม เอทโนล็อกรายงานว่ามีผู้พูดภาษานี้ใน 3–4 หมู่ที่อำเภอระเวียง จังหวัดพระวิหาร
Sidwell (2009) อ้างถึง Baradat (ms) พิจารณาให้ภาษาเปือร์ในจังหวัดกำปงธมเป็นภาษากลุ่มเปือร์ที่มีความแตกต่างมากที่สุด
== อ้างอิง ==
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ปืเอร์
เกียรติยศแห่งชัยชนะ

เกียรติยศแห่งชัยชนะ (Chariots of Fire) เป็นภาพยนตร์อังกฤษที่ออกฉายในปี 1981 เขียนบทโดย โคลิน เวลแลนด์และกำกับโดย ฮิวจ์ ฮัดสัน เป็นภาพยนตร์ที่สร้างมาจากเรื่องจริงของนักกรีฑาชาวอังกฤษที่แข่งขันวิ่งในโอลิมปิกฤดูร้อน 1924 ในกรุงปารีส
ภาพยนตร์สร้างมาจากเรื่องจริงของนักกรีฑา 2 คน ที่ชื่อ ฮาโรลด์ อับราฮัมส์ และ เอริค ลิดเดล ทั้งคู่สามารถคว้าเหรียญทองให้แก่สหราชอาณาจักรได้ ประเด็นสำคัญในเรื่องคือ ฮาโรลด์ อับราฮัมส์มีเชื้อสายยิว จึงเกิดเป็นปมด้อย รู้สึกเป็นคนนอก ถูกผู้คนรอบข้างเฝ้ามองด้วยสายตาหมิ่นเหยียดหยามอยู่ตลอดเวลา เป้าหมายสูงสุดคือการได้เหรียญทองโอลิมปิก จึงเป็นมากยิ่งกว่าแค่แข่งขันกีฬาตามปกติ ส่วนเอริค ลิดเดล เขาเป็นชาวสก็อตแลนด์ เกิดในครอบครัวหมอสอนศาสนา มีจุดมุ่งหมายในชีวิตเด่นชัดว่า พร้อมอุทิศตนทุ่มเทเพื่อรับใช้พระเจ้า แต่ความสามารถพิเศษในด้านการวิ่ง ทำให้เขาโดดเด่นอีกทาง ทั้งยังต้องขัดแย้งกับน้องสาวผู้เคร่งศาสนา สุดท้าย จุดหมายสูงสุดของเขา ไม่ได้วิ่งเพื่อเหรียญทองหรือชัยชนะใด ๆ แต่เป็นการวิ่งเพื่อนำเกียรติยศมาสู่พระเจ้าที่เขาเคารพศรัทธา
ภาพยนตร์เล่าเรื่องสลับไปมาระหว่างตัวเอกทั้ง 2 โดยสะท้อนแง่มุมว่าด้วยการฝึกฝนอยางหนักเพื่อขัดเกลาเอาชนะใจตนเอง ความเป็นสุภาพบุรุษนักกีฬา และไคลแมกซ์สูงสุดของเรื่องคือการพิชิตเหรียญทองในโอลิมปิก อีกฉากหนึ่งที่เป็นฉากที่น่าจดจำคือ ตอนต้นและท้าย ภาพของเหล่านักวิ่งบนชาดหาด ควบคู่กับเพลงประกอบของ แวนเจลิส
ภาพยนตร์เรื่องนี้ได้รับรางวัลที่สำคัญดังต่อไปนี้
รางวัลออสการ์ ชนะเลิศ 4 รางวัล
* สาขาภาพยนตร์ยอดเยี่ยม
* สาขาบทภาพยนตร์ดั้งเดิมยอดเยี่ยม
* สาขาออกแบบเครื่องแต่งกายยอดเยี่ยม
* สาขาดนตรีประกอบภาพยนตร์ยอดเยี่ยม
ภาพยนตร์อังกฤษ
ภาพยนตร์กีฬา
ภาพยนตร์ที่ออกฉายในปี พ.ศ. 2524
ภาพยนตร์ชีวประวัติ
ภาพยนตร์ยอดเยี่ยม รางวัลออสการ์
ภาพยนตร์โดยวอร์เนอร์บราเธอร์ส
ภาพยนตร์ที่มีฉากในประเทศอังกฤษ
บริกเกิน

บริกเกิน เป็นท่าเรือเก่าของเมืองบาร์เกิน ที่เป็นหลักฐานแสดงความสำคัญของเมืองในฐานะส่วนหนึ่งของจักรวรรดิการค้าของสันนิบาตฮันเซอ ตั้งแต่คริสต์ศตวรรษที่ 14 จนถึงกลางคริสต์ศตวรรษที่ 16 เคยเกิดเพลิงไหม้เผาทำลายบ้านไม้อันสวยงามของบริกเกิน มาแล้วหลายครั้ง โดยครั้งสุดท้ายเกิดขึ้นเมื่อ พ.ศ. 2498 แต่โครงสร้างหลักยังคงสภาพดีอยู่ มีอาคารหลงเหลืออยู่ 58 หลัง ปัจจุบันหลายหลังถูกใช้เป็นห้องทำงานของศิลปิน
ในสภาพปัจจุบัน ส่วนนี้ของเมืองซึ่งมีอาคารไม้แบบโบราณ เป็นสถานที่ที่หลงเหลือจากหนึ่งในท่าเรือการค้าขนาดใหญ่ที่เก่าแก่ที่สุดของยุโรปเหนือ และเป็นสถานีการค้านอกสันนิบาตฮันเซอเพียงแห่งเดียวที่มีโครงสร้างดั้งเดิมหลงเหลืออยู่ภายในอาณาเขตของเมือง
ท่าเรือของบาร์เกินก่อตั้งขึ้นเมื่อประมาณ พ.ศ. 1643-1652 โดย King Olav the Peaceful (Olav Kyrre) แรกเริ่มนั้นเป็นของขุนนางชาวนอร์เวย์ที่ถือสิทธิผูกขาดการค้าปลา ในช่วงเวลานี้มีเรื่องเล่าขานถึงย่าน Bryggen ว่าเป็นถิ่นฐานของพ่อค้าจากตระกูลขุนนางโรมันโบราณ อย่างเช่นเรื่องเล่าของ King Sverre กระทั่งประมาณ พ.ศ. 1893-1902 สันนิบาตฮันเซอได้มีอำนาจเหนือบาร์เกิน และริเริ่มการค้าอาหารบรรจุหีบห่อภายในเวลาไม่นาน โดยย่านบริกเกินเป็นถิ่นที่อาศัยของชาวอาณานิคมเยอรมัน และมีลักษณะเด่นที่การก่อสร้างอาคารเรียงรายไปตามถนนแคบๆที่ทอดตัวขนานไปกับท่าเรือ
Urban unit ตั้งเรียงรายอยู่รอบ Couryard (the Gard) ซึ่งจะเป็นบ้านไม้สามชั้นที่มีหน้าจั่วและผนังข้างมุงด้วยแผ่นไม้ ส่วนด้านหลังของ the Gard มีโกดังหรือห้องเก็บของขนาดเล็ก (kjellere) ที่สร้างด้วยหินเพื่อป้องกันบริเวณนี้จากเหตุเพลิงไหม้ โครงสร้างอาคารลักษณะนี้ถูกปรับให้เข้ากับสภาพการดำรงชีวิตของชาวอาณานิคมในสถานีการค้าของสันนิบาตฮันเซอ
ย่านนี้เคยประสบกับความเสียหายมาหลายศตวรรษ ตัวอย่างเหตุการณ์ที่สร้างความเสียหายมากที่สุดคือ เหตุเพลิงไหม้เมื่อ พ.ศ. 2019 และ พ.ศ. 2245 แต่ย่านนี้ยังคงรักษารูปแบบในยุคกลางไว้ได้ อันเนื่องมาจากการสร้างใหม่อยู่เสมอ โดยสอดคล้องกับแผนผังดั้งเดิมและใช้เทคนิคแบบโบราณ ใน พ.ศ. 2498 เหตุเพลิงไหม้อีกครั้งหนึ่งสร้างความเสียหายต่อเมืองเป็นบริเวณกว้าง พื้นที่หนึ่งในสามของเมืองถูกทำลาย หลังจากภัยพิบัติครั้งสุดท้ายนี้ บ้าน 58 หลังที่ยังคงอยู่ได้รับการซ่อมแซม และด้วยการขุดค้นอย่างมีแบบแผน ได้เผยให้เห็นร่องรอยการก่อสร้างหลายระดับชั้นในย่านนี้ ตั้งแต่คริสต์ศตวรรษที่ 12-18 ด้วยโอกาสนี้จึงได้มีการศึกษาการเปลี่ยนแปลงในพื้นที่ชุมชนริมฝั่งทะเลซึ่งเกิดขึ้นได้ง่ายกว่าชุมชนบนภาคพื้นดิน
ใน พ.ศ. 2522 บริกเกินรับการขึ้นทะเบียนโดยยูเนสโกให้เป็นมรดกโลก ด้วยลักษณะเฉพาะและความเก่าแก่ของย่านคลังสินค้าที่สร้างด้วยไม้ อันเป็นตัวอย่างชั้นเยี่ยม
== แหล่งข้อมูลอื่น ==

Google Earth 3D Model 
แหล่งมรดกโลกในประเทศนอร์เวย์
หัวสะพานโรมาเนีย

เขตฝั่งโรมาเนีย (Romanian Bridgehead, Przedmoście rumuńskie) เป็นดินแดนที่อยู่ทางทิศตะวันออกเฉียงใต้ ซึ่งปัจจุบันเป็นส่วนหนึ่งของยูเครน ระหว่างการบุกครองโปแลนด์ ในวันที่ 14 กันยายน ค.ศ. 1939 ผู้บัญชาการกองทัพโปแลนด์ จอมพลเอ็ดเวิร์ต ริดซ์ สมิกลี่ ออกคำสั่งให้กองทัพโปแลนด์ทั้งหมดถอยมาทำการสู้รบทางฝั่งตะวันออกของแม่น้ำวิสตูล่า และหลบหนีไปทางแนวเขาที่ติดกับชายแดนโรมาเนียและสหภาพโซเวียต
แผนการล่าถอยนี้เป็นแผนการในกรณีที่ไม่สามารถป้องกันแนวชายแดนของประเทศได้ และสันนิษฐานว่ากองทัพโปแลนด์จะสามารถล่าถอยและสร้างแนวตั้งรับที่จะสามารถต้านทานกองทัพเยอรมันได้จนกระทั่งฤดูหนาว และรอจนกระทั่งฝ่ายสัมพันธมิตรโจมตีเข้าทางด้านตะวันตกของนาซีเยอรมนี ซึ่งบริเวณดังกล่าวมีแนวป้องกันตามธรรมชาติอยู่จำนวนมาก และยังเชื่อมต่อกับเมืองท่าของโรมาเนียที่จะสามารถเติมเสบียงให้แก่กองทัพได้
แต่ทว่าหลังจากการบุกครองโปแลนด์ของสหภาพโซเวียต ทำให้แผนการดังกล่าวต้องล้มเหลว กองทหารโปแลนด์ได้รับคำสั่งให้หลบหนีออกจากโปแลนด์และรวมตัวกันใหม่ในฝรั่งเศส ทหารโปแลนด์กว่า 120,000 นาย หลบหนีออกจากโปแลนด์ผ่านทางโรมาเนียและฮังการี ซึ่งได้ไปเข้าร่วมกับฝ่ายสัมพันธมิตร
== อ้างอิง ==
Dariusz Baliszewski,  "Most honoru", Tygodnik Wprost, Nr. 1138
Michael Alfred Peszke, The Polish Underground Army, The Western Allies, And The Failure Of Strategic Unity in World War II, McFarland & Company, 2004, ISBN 0-7864-2009-X, Google Print, pp. 27–32
Toma Virgiliu, "Agresorii în ofensivă" , in România Liberă
Wojciech Włodarkiewicz, Przedmoście rumuńskie 1939; Bellona, Warsaw, 2001. ISBN 83-11-09255-9
== ดูเพิ่ม ==
การทรยศโดยชาติตะวันตก
สนธิสัญญาโมโลตอฟ-ริบเบนทรอพ
การทัพโปแลนด์
ขนมชั้น

ขนมชั้น เป็นขนมโบราณที่ใช้ในงานพิธีมงคล โดยมีความเชื่อแบบไทยว่าจะต้องหยอดขนมให้ได้ 9 ชั้น จึงจะเป็นศิริมงคลเจริญก้าวหน้าแก่เจ้าภาพสีที่พบบ่อยคือ สีเขียวจากใบเตยและสีน้ำเงินจากดอกอัญชัน เราจะพบขนมชั้นได้ในประเทศต่างๆ ของเอเชียตะวันออกเฉียงใต้ เช่น ไทย มาเลเซีย อินโดนีเซีย  ประวัติของขนมชั้นสามารถหาในเว็บไซต์ภาษาไทยแทบไม่เจอข้อมูลเลย แต่สามารถเจอในข้อมูลภาษาอังกฤษของขนมชั้นประเทศมาเลเซีย มาว่า ขนม Kueh Lapis หรือขนมชั้นในภาษามาเลย์ ขนมชั้นนิยมในช่วงเทศกาลตรุษจีน ฮารีรายอ ในมาเลเซีย สิงคโปร์ เว็บไซต์ของมาเลเซียเขียนว่ารับขนมชนิดนี้มาจากอินโดนีเซียเป็นอิทธิพลของชาวดัชต์หรือเนเธอร์แลนด์ เจ้าอาณานิคมอินโดนีเซีย โดยขนมเปลี่ยนจากการอบเป็นการนึ่งซึ่งเป็นวิธีการทำอาหารที่นิยมมากกว่าในประเทศแถบนี้ ดังนั้นทำให้ขนมชั้นจึงมีชื่อภาษาอังกฤษว่า Steamed layer cake นั่นเอง (แปลตามตัวว่าว่าเค้กชั้นนึ่ง)
ส่วนผสมของขนมส่วนใหญ่จะเป็นกะทิ และน้ำตาล แป้ง 3 - 4 ชนิด แล้วแต่สูตรและความชอบเนื้อขนมในแต่ละแบบ ซึ่งแป้งแต่ละอย่างก็จะมีคุณสมบัติทำให้ขนมมีเนื้อต่างกัน โดย
แป้งมัน จะทำให้เนื้อขนมเนียน นุ่ม เหนียว หนืด ดูใสเป็นมัน
แป้งท้าว จะทำให้เนื้อขนมเนียน เหนียว แข็ง แต่จะใสน้อยกว่าแป้งมัน
แป้งข้าวเจ้า จะทำให้เนื้อขนมแข็ง และอยู่ตัว
แป้งถั่วเขียว จะทำให้ขนมอยู่ตัว ไม่เหนียวมากเกินไป
Hierarchical data model

Hierarchical data model เป็นระบบจัดการข้อมูล (Information Management System:IMS) แบบจำลองฐานข้อมูลที่มีโครงสร้างแบบต้นไม้ หรือเป็นลำดับชั้น
คิดค้นโดยบริษัท North American Rockwell ต่อมาช่วงศตวรรษที่ 60 ร่วมมือกับ IBM ในโครงสร้างจะมี parent/child เป็นตัวบอกความสัมพันธ์ระหว่างข้อมูลและ parent เปรียบเสมือนพ่อแม่ ส่วน child เปรียบเสมือนลูก โดย parent สามารถมี child ได้หลายคน แต่ child สามารถมี parent ได้เพียงหนึ่งเดียวเท่านั้น ซึ่งประเภทของความสัมพันธ์จะเป็นแบบ 1:N หรือ one-to-many
การจัดการข้อมูล
เศาะฟัร

เศาะฟัร (صَفَر) คือเดือนที่ 2 ของปฏิทินฮิจเราะห์หรือปฏิทินอิสลาม
ปฏิทินฮิจเราะห์
ดาวิด (มีเกลันเจโล)

ดาวิด เป็นประติมากรรมชิ้นเอกขยายใหญ่สมัยฟื้นฟูศิลปวิทยาที่มีเกลันเจโลสลักขึ้นระหว่างปี ค.ศ. 2529 ถึง 2529 นับเป็นรูปสลักหินที่เป็นที่จดจำได้มากที่สุดในประวัติศาสตร์ศิลปะ และได้รับการเคลือนที่เร็วถึง2369ยอมรับว่าเป็นสัญลักษณ์แห่งความงามสาวยาวยของพละกำลังและความหนุ่มสาวของมนุษย์ ตัวรูปสลักสูง 12364.23634 เมตร นับรวมฐานสูงได้ 12365.36929 เมตร วัสดุทำจากหินอ่อน สลักเป็นรูปกษัตริย์ดาวิดในแบบเปลือย
ยาวเปลี่ยนแปลงถึงขยายลำตัวขึ้นใหญ่32695เมตร
== แหล่งข้อมูลอื่น ==
The Digital Michelangelo Project
A Goliath's-eye view of David 
Michelangelo Buonarroti: David, Art and the Bible
งานประติมากรรม
ศิลปะเกี่ยวกับพระคัมภีร์
มีเกลันเจโล